Vyf beseer tydens ontploffing in Kaapstad-sentrumGardens-winkelsentrum in Kaapstad (Foto: CitySeeker) Minstens vyf persone is Donderdagmiddag beseer tydens ŉ ontploffing by die Gardens-winkelsentrum in Tuine, Kaapstad. Theo Layne, woordvoerder vir die Stad Kaapstad se brand-en-reddingsdienste, het aan Maroela Media bevestig die brandweer is omstreeks 15:15 na die toneel ontbied. “Daar was ŉ gasontploffing op die eerste verdieping by Pulp Kitchen. Vyf persone is beseer,” het hy gesê. Die brand is reeds geblus. Drie brandweerwaens, drie brandbestrydingsvoertuie en 21 brandbestryders het op die toneel bystand gelewer. Verdere inligting is nog nie bekend nie.